|  |  |
| --- | --- |
| HMRC14-WEL-blk-35mm **Cyfraddau Treth Incwm Cymru (CTIC)** | |
|  |  |

|  |  |  |
| --- | --- | --- |
| Gwybodaeth i gyflogeion  Bydd cyfraddau Treth Incwm Cymru yn dod i rym ar 6 Ebrill 2019, sef blwyddyn dreth 2019 i 2020 ymlaen.  Beth mae hyn yn ei olygu i chi  Os ydych wedi’ch nodi’n drethdalwr Cymreig, byddwch yn talu cyfraddau Treth Incwm Cymru (CTIC) ar eich enillion neu’ch pensiwn. Mae’n bosibl y byddwch yn talu cyfradd Treth Incwm wahanol i bobl mewn rhannau eraill o’r DU, ond bydd hyn yn dibynnu ar y cyfraddau a bennir gan Lywodraeth Cymru. Bydd rhywfaint o’ch Treth Incwm yn cael ei thalu i Lywodraeth Cymru er mwyn ariannu gwasanaethau’n uniongyrchol yng Nghymru.  Preswylfa  Sut i benderfynu a ydych yn drethdalwr Cymreig  Mae’r diffiniad o drethdalwr Cymreig yn dibynnu ar eich prif breswylfa, yn hytrach na’ch man gweithio. Trethdalwr Cymreig yw rhywun sy’n preswylio yn y DU at ddibenion treth, ac sydd â’i unig neu ei brif fan preswylio yng Nghymru am fwy o’r flwyddyn dreth nag mewn unrhyw ran arall o’r DU.  Prif fan preswylio  Nid yw hwn o reidrwydd yn golygu’r breswylfa lle’r ydych yn treulio’r rhan fwyaf o’ch amser. Yn hytrach, hwn yw’r ‘man preswylio’ y mae gennych y cysylltiad mwyaf ag ef.  Dyma rai ffactorau sy’n dangos p’un a yw lle yn golygu ‘prif fan preswylio’:   * eich cartref teuluol * y man lle’r ydych wedi’ch cofrestru i bleidleisio * y man lle cedwir y rhan fwyaf o’ch eiddo personol * eich cyfeiriad gohebu   Rhoi gwybod i CThEM am newidiadau i’ch cyfeiriad  Eich cyfrifoldeb chi yw rhoi gwybod i CThEM os bydd eich cyfeiriad yn newid. Os byddwch yn symud, dylech roi’ch cyfeiriad newydd i CThEM. Gallwch wneud hyn yn:  [www.gov.uk/rhoi-gwybod-i-cthem-newid-manylion](http://www.gov.uk/rhoi-gwybod-i-cthem-newid-manylion) |  | Beth yw cyfraddau Treth Incwm Cymru?  Rhoddodd Deddf Cymru 2014 y pŵer i Lywodraeth Cymru i bennu cyfraddau Treth Incwm Cymru, gan roi fwy o reolaeth i Lywodraeth Cymru dros gyfran sylweddol o’r gyllideb yng Nghymru a sut y caiff ei dyrannu.  Bydd cyfraddau Treth Incwm Cymru yn berthnasol i bob incwm nad yw’n deillio o gynilion na difidendau.  Ni fydd cyfraddau Treth Incwm Cymru yn effeithio ar Yswiriant Gwladol.  Mae rhagor o wybodaeth ar gael yn: [www.gov.uk/treth-incwm-cymru](http://www.gov.uk/treth-incwm-cymru)  Cyhoeddodd Llywodraeth Cymru gynlluniau ar gyfer cyfraddau Cymru ar gyfer blwyddyn dreth 2019 i 2020 yn ei chyllideb ddrafft ym mis Hydref 2018.  Mae rhagor o wybodaeth ar gael yn: [www.llyw.cymru/trethicymru](http://www.llyw.cymru/trethicymru)  Pryd y bydd cyfraddau Treth Incwm Cymru yn dechrau?    6 Ebrill  2019  Bydd cyfraddau Treth Incwm Cymru yn dechrau ar 6 Ebrill 2019. |
| Gwasanaethau Digidol CThEM  Tachwedd 2018 © Hawlfraint y Goron 2018 |

|  |  |
| --- | --- |
| Sut y byddaf yn cael gwybod fy statws? | |
| |  |  | | --- | --- | | Os oes gan CThEM gyfeiriad ar eich cyfer yng Nghymru, cewch eich ystyried yn drethdalwr Cymreig, a bydd eich cod treth yn dechrau gyda’r llythyren ‘C’ i ddangos eich bod yn drethdalwr Cymreig.  Bydd CThEM yn ysgrifennu at drethdalwyr Cymreig posibl ym mis Tachwedd 2018.  Gan eich bod yn talu drwy ddull Talu Wrth Ennill (TWE), bydd CThEM yn rhoi gwybod i’ch cyflogwr y dylai eich trin chi fel trethdalwr Cymreig, a bydd eich enillion neu’ch pensiwn yn parhau i gael eu trethu fel y maent ar hyn o bryd. |  | | |
| Apelio yn erbyn eich statws | |
| Mae’ch statws yn dibynnu ar y manylion cyfeiriad sydd gan CThEM. Os yw’r manylion hyn yn gywir ac, o ganlyniad, rydych yn bodloni’r meini prawf a nodwyd mewn deddfwriaeth (Deddf Cymru 2014), ni chewch apelio yn erbyn y statws a bennwyd gan CThEM. |  |
| Sut y caiff cyfraddau Treth Incwm Cymru eu cyfrifo | |
| Bydd Llywodraeth y DU yn gostwng gan 10c y cyfraddau sylfaenol, uwch ac ychwanegol o Dreth Incwm a delir gan drethdalwyr Cymreig.  Yna, bydd Llywodraeth Cymru yn pennu’r tair cyfradd o gyfraddau Treth Incwm Cymru ac, ar ôl i Gynulliad Cenedlaethol Cymru eu cymeradwyo, cânt eu hychwanegu at gyfraddau gostyngol y DU.  Bydd y cyfuniad o gyfraddau gostyngol y DU a chyfraddau Cymru yn pennu cyfradd gyflawn Treth Incwm a delir gan drethdalwyr Cymreig. |  |
| Ble i fynd i gael rhagor o wybodaeth | |
| I gael rhagor o wybodaeth am gyfraddau Treth Incwm Cymru, ewch i:  www.gov.uk/treth-incwm-cymru  I gael rhagor o wybodaeth am y broses pennu cyfraddau, a chyllideb ddrafft Llywodraeth Cymru, ewch i: www.llyw.cymru/trethicymru  Gallwch gael rhagor o wybodaeth am y modd y caiff cod treth ei gyfrifo yn: [www.gov.uk/tax-codes](http://www.gov.uk/tax-codes) |  |
|  | |
|  |  |